
RAPORT
asupra proiectului de Lege pentru ratificarea Protocolului nr.14 la Convenţia pentru apărarea drepturilor omului şi libertăţilor fundamentale, adoptată la Roma la 4 noiembrie 1950, cu privire la modificarea sistemului de control al Convenţiei, adoptat la
 Strasbourg la 13 mai 2004

În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost  sesizată spre dezbatere, în fond, cu proiectul de Lege pentru ratificarea Protocolului nr.14 la Convenţia pentru apărarea drepturilor omului şi libertăţilor fundamentale, adoptată la Roma la 4 noiembrie 1950, cu privire la modificarea sistemului de control al Convenţiei, adoptat la Strasbourg la 13 mai 2004, trimis cu adresa nr.P.L.X. - 748 din 28 decembrie  2004, înregistrat sub nr.31/1105 din  28 decembrie  2004.
Potrivit prevederilor art.75  alin. (1) din Constituţia României,  şi  ale art.86 alin.2 pct.1 din regulamentul Camerei Deputaţilor,  prima Cameră sesizată este Camera Deputaţilor, iar competenţa decizională în cazul acestui proiect de lege aparţine Senatului.

Comisia pentru Politică Externă a Camerei Deputaţilor a avizat favorabil proiectul de  lege susmenţionat, prin avizul nr.748 din 10 ianuarie 2005.
Comisia pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr.25/504 din 12 ianuarie 2005.

Cu avizul nr. 1834/11.11.2004, Consiliul legislativ a avizat favorabil proiectul de lege. 
Proiectul de lege suspus dezbaterii are ca obiect de reglementare ratificarea Protocolului nr.14 la Convenţia pentru apărarea drepturilor omului  şi a libertăţilor fundamentale (Roma, 4 noiembrie 1950) privind modificarea  sistemului de control al Convenţiei, adoptat la Strasbourg la 13 mai 2004. Ratificarea protocolului urmează să se facă în conformitate cu prevederile art.18 alin.b), în care  se stabileşte că acesta este deschis spre semnare de către statele membre ale Consiliului Europei şi apoi supus ratificării de către  acestea. Protocolul constituie un tratat internaţional multilateral, care se încheie la nivel de stat şi are ca obiect amendarea unui tratat ratificat de România şi de aceea urmează ca, potrivit prevederilor art.19 alin.(1) lit.a) şi h) din Legea nr.590/2003 privind tratatele, să fie supus Parlamentului spre ratificare prin lege.
În conformitate cu prevederile art.60 din Regulamentul Camerei Deputaţilor, membrii comisiei au examinat proiectul de lege mai sus menţionat,  în şedinţa din 24 ianuarie 2005. A participat ca invitat domnul Ionel Didea, director în Ministerul Justiţiei.
În urma dezbaterii, membrii comisiei au hotărât, cu unanimitate de voturi, ca proiectul de Lege pentru ratificarea Protocolului nr.14 la Convenţia pentru apărarea drepturilor omului şi libertăţilor fundamentale, adoptată la Roma la 4 noiembrie 1950, cu privire la modificarea sistemului de control al Convenţiei, adoptat la Strasbourg la 13 mai 2004, să fie supus, spre dezbatere şi adoptare, plenului Camerei Deputaţilor, în forma prezentată de iniţiator.
La dezbaterea acestui proiect de lege au participat 17 deputaţi din cei 21 de membrii ai Comisiei juridice, de disciplină şi imunităţi.
În raport de obiectul şi conţinutul său, proiectul de lege face parte din categoria legilor  ordinare.
                 PREŞEDINTE,                                     SECRETAR,                                    
                Sergiu Andon                                    Cristian Dumitrescu
consilier

dr. Ştefan Cazimir

